15 Ebuna, Bafarize ti bansekudi+ katukaka na Yeruzalemi mpi bo kwisaka na Yezu; bo tubaka nde:2 “Sambu na nki balongoki na nge ke zitisaka ve bansiku ya bantu ya ntangu ya ntama? Mu mbandu, bo ke yobisaka* ve maboko na ntwala ya kudia.”+3 Yandi vutudilaka bo nde: “Sambu na nki beno ke zitisaka ve nsiku ya Nzambi sambu na bansiku na beno?+4 Mu mbandu, Nzambi tubaka nde, ‘Kumisa tata na nge ti mama na nge,’+ mpi ‘Muntu yina ke finga tata na yandi to mama na yandi, bika bo fwa yandi.’+5 Kansi beno, beno ke tuba nde, ‘Konso muntu yina ke tuba na tata na yandi to na mama na yandi nde: “Konso kima ya mono kele na yo yina nge lenda bakila mambote kele dikabu ya mono me pesaka na Nzambi,”+6 yandi fwete kumisa ve tata na yandi ata fioti.’ Na mutindu yina, beno me kumisaka ndinga ya Nzambi kukonda mfunu sambu na bansiku na beno.+7 Beno bantu ya luvunu, Yezaya vandaka ti kikuma ya mbote ya kubikula sambu na beno ntangu yandi tubaka+ nde:8 ‘Bantu yai ke kumisa mono kaka na bikobo, kansi bantima na bo kele ntama kibeni ti mono.9 Bo ke landa na kusambila mono sambu na mpamba, sambu malongi na bo kele bansiku ya bantu.’”+10 Ebuna, yandi bingaka kimvuka ya bantu pene-pene na yandi mpi yandi tubilaka bo nde: “Beno wa mpi beno bakisa ntendula ya diambu yai:+11 Kima ke kumisaka muntu mvindu kele ve kima yina ke kotaka na munoko na yandi, kansi kima ke kumisaka yandi mvindu kele mambu yina ke basikaka na munoko na yandi.”+12 Na nima, balongoki kwisaka kutubila yandi nde: “Keti nge me zaba nde Bafarize bulaka sakuba ntangu bo waka mambu yina nge tubaka?”+13 Yandi vutulaka nde: “Konso nti yina Tata na mono ya kele na zulu kunaka ve, bo ta tumuna yo.14 Beno bika bo. Bo kele bantwadisi yina kele meso ya kufwa. Ebuna kana kifwa-meso ke twadisa kifwa-meso, bo zole ta bwa na dibulu.”+15 Piere vutudilaka yandi nde: “Tendudila beto mbandu yina.”16 Ebuna Yezu tubaka nde: “Keti beno mpi beno ke bakisa kaka ve?+17 Keti beno me zaba ve nde konso kima yina ke kotaka na munoko ke lutaka na divumu mpi ke kwendaka na kabine?18 Kansi, mambu yina ke basikaka na munoko ke katukaka na ntima, mpi yo yina mambu ya ke kumisaka muntu mvindu.+19 Mu mbandu, bangindu ya mbi,+ kufwa bantu, bizumba, pite,* kuyiba, kimbangi ya luvunu, mpi kuvweza ke katukaka na ntima.20 Yai mambu yina ke kumisaka muntu mvindu; kansi kudia kukonda kuyobisa* maboko ke kumisaka ve muntu mvindu.”21 Yezu katukaka pana mpi kwendaka na ndambu ya Tire ti ya Sidoni.+22 Ebuna, nkento mosi ya bwala Fenisia yina katukaka na ndambu yina, kwisaka mpi tubaka na ndinga ya ngolo nde: “Mfumu, Mwana ya Davidi, wila mono mawa. Mwana na mono ya nkento kele ti demo mosi yina ke niokula yandi ngolo.”+23 Kansi Yezu vutudilaka yandi ve ata kima mosi. Ebuna, balongoki na yandi kwisaka mpi yantikaka kubondila yandi nde: “Kula yandi, sambu yandi ke landa kutula makelele na nima na beto.”24 Yezu vutulaka nde: “Nzambi tindaka mono ve na bantu yonso, kansi kaka na mameme ya me vilaka ya nzo ya Izraele.”+25 Kansi nkento yina kwisaka, fukiminaka yandi, mpi tubaka nde: “Mfumu, sadisa mono!”26 Yezu vutulaka nde: “Yo kele mbote ve na kubaka mampa ya bana mpi kulosila yo bana ya bambwa.”27 Nkento yina tubaka nde: “Ee Mfumu, kansi bana ya bambwa ke diaka bitini ya mampa yina ke bwaka na nsi ya mesa ya bamfumu na bo.”+28 Ebuna Yezu vutudilaka yandi nde: “O nkento, nge kele na lukwikilu ya nene; bika yo salama kaka mutindu nge ke zola.” Mpi mwana na yandi belukaka yantika na ngunga yina.29 Ntangu Yezu katukaka pana, yandi kwisaka pene-pene ya Nzadi-Mungwa ya Galilea,+ mpi na nima ya kutombuka na ngumba, yandi vandaka kuna.30 Ebuna, bimvuka ya nene ya bantu pusanaka pene-pene na yandi, bo nataka bantu ya makulu-kifu mpi ya maboko-kifu, bifwa-meso, bababa, mpi bantu mingi ya nkaka ya maladi, ebuna bo tulaka bo na makulu na yandi, mpi yandi belulaka bo.+31 Yo yina kimvuka ya bantu yitukaka ntangu bo monaka bababa ke tuba, bantu ya maboko-kifu ke beluka, bantu ya makulu-kifu ke tambula, mpi bifwa-meso ke mona, ebuna bo pesaka Nzambi ya Izraele nkembo.+32 Kansi Yezu bingaka balongoki na yandi mpi tubaka nde: “Mono ke wila kimvuka ya bantu yai mawa+ sambu bo me vanda ti mono bilumbu tatu mpi bo kele ve ti kima ya kudia. Mono ke zola ve kuvutula bo nzala, sambu bo lenda lemba na nzila.”+33 Kansi, balongoki tubilaka yandi nde: “Na kisika yai ya kele ntama ti babwala, na wapi beto lenda zwa mampa ya kufwana sambu bantu mingi mutindu yai kudia mpi kufuluka?”+34 Yo yina Yezu tubilaka bo nde: “Beno kele ti mampa ikwa?” Bo tubaka nde: “Nsambwadi, mpi mwa bambisi ya masa ya fioti.”35 Yo yina, na nima ya kusonga kimvuka ya bantu na kuvanda na ntoto,36 yandi bakaka mampa yina nsambwadi ti bambisi yina, mpi na nima ya kupesa Nzambi matondo, yandi zengaka yo mpi yantikaka kupesa yo na balongoki, ebuna balongoki pesaka yo na bimvuka ya bantu.+37 Mpi bantu yonso diaka mpi fulukaka, mpi bo lokutaka bitunga ya nene* nsambwadi ya kufuluka ti bitini yina bikalaka.+38 Bantu yina diaka vandaka babakala 4 000, kukonda kutanga bankento ti bana ya fioti.39 Nsuka-nsuka, na nima ya kusonga bimvuka ya bantu na kukwenda, yandi kotaka na maswa mpi kwendaka na ndambu ya Magadani.+
Banoti na nsi ya lutiti
^ Disongidila, kudikumisa bunkete mutindu nsiku ke lombaka.
kon_Latn kon_Latn kon_Latn